
aiškinamasis raštas
SPRENDIMAS

DĖL SAVIVALDYBĖS TARYBOS 2026 M. BIRŽELIO 25 D. SPRENDIMO NR. 1-234 „DĖL PANEVĖŽIO MIESTO SAVIVALDYBĖS NEFORMALIOJO ŠVIETIMO ĮSTAIGŲ, VYKDANČIŲ FORMALŲJĮ ŠVIETIMĄ PAPILDANČIO UGDYMO, NEFORMALIOJO VAIKŲ IR SUAUGUSIŲJŲ ŠVIETIMO PROGRAMAS, KLASIŲ (GRUPIŲ) SKAIČIAUS 

2026–2027 M. M. NUSTATYMO“ PAKEITIMO

2026 m.            d. 
Panevėžys
1. Sprendimo projekto tikslas ir uždaviniai

Tarybos sprendimo projekto tikslas – patikslinti Panevėžio miesto savivaldybės neformaliojo švietimo įstaigų, vykdančių formalųjį švietimą papildančio ugdymo, neformaliojo vaikų ir suaugusiųjų švietimo programas, klasių (grupių) skaičių 2026–2027 m. m.
2. Siūlomos teisinio reguliavimo nuostatos, laukiami rezultatai:
Vadovaujantis Panevėžio miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų, neformaliojo suaugusiųjų švietimo mokyklos struktūrinių padalinių (skyrių) ugdymo organizavimo tvarkos aprašo, patvirtinto Panevėžio miesto savivaldybės tarybos 2025 m. birželio 25 d. sprendimu Nr. 1-213 „Dėl Panevėžio miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų, Neformaliojo suaugusiųjų švietimo mokyklos struktūrinių padalinių (skyrių) ugdymo organizavimo tvarkos aprašo patvirtinimo ir klasių (grupių) skaičiaus 2025–2026 m. m. nustatymo“, 7 punktu bei atsižvelgiant į 2026 m. spalio 1 ir 5 d. gautus Panevėžio dailės mokyklos ir Panevėžio Broniaus Vaidučio Kutavičiaus muzikos mokyklos raštus, tikslinamas neformaliojo švietimo įstaigų, vykdančių formalųjį švietimą papildančio ugdymo, neformaliojo vaikų ir suaugusiųjų švietimo programas, klasių (grupių) skaičius 2026–2027 m. m.

Panevėžio miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų, neformaliojo suaugusiųjų švietimo mokyklos struktūrinių padalinių (skyrių) bendras klasių (grupių) skaičius, palyginti su patvirtintu 2026 m. birželio mėn., nežymiai mažėja – 2 klasėmis (grupėmis) (nuo 245 iki 243). Formalųjį švietimą papildančio ugdymo (FŠPU) klasių (grupių) skaičius mažėja 6 grupėmis (nuo 90 iki 84). Neformaliojo vaikų ir suaugusiųjų švietimo (NVŠ) klasių (grupių) skaičius auga – iš viso padidėja 4 grupėmis (nuo 155 iki 159). Panevėžio Broniaus Vaidučio Kutavičiaus muzikos mokykloje bendras klasių (grupių) skaičius išlieka toks pat – 87, tačiau vyksta vidinis struktūrinis pokytis: FŠPU grupės mažėja nuo 62 iki 58 (-4), o NVŠ grupės didėja nuo 25 iki 29 (+4). Panevėžio dailės mokykloje bendras grupių skaičius sumažėja 2 klasėmis (grupėmis) (nuo 39 iki 37). Šis sumažėjimas yra FŠPU programose (nuo 28 iki 26), o NVŠ grupių skaičius išlieka nepakitęs – 11. Kitose įstaigose pokyčių nėra, grupių skaičius išlieka stabilus: Panevėžio moksleivių namuose – 50 klasių (grupių), Panevėžio gamtos mokykloje – 24 klasės (grupės), Panevėžio švietimo centro padaliniuose – 45 klasės (grupės).

3. Lėšų poreikis ir šaltiniai:
Valstybės ir savivaldybės biudžeto lėšos skirtos neformaliojo švietimo įstaigoms.
4. Sprendimui priimti reikalingi pagrindimai, skaičiavimai ar paaiškinimai:

Priėmus šį Savivaldybės tarybos sprendimą, neigiamų pasekmių nenumatoma. 
5. Kieno iniciatyva parengtas sprendimo projektas:

Projektas parengtas Švietimo skyriaus, Panevėžio Vaidučio Broniaus Kutavičiaus muzikos mokyklos bei Panevėžio dailės mokyklos iniciatyva.
PRIDEDAMA:

1. Lyginamasis Tarybos sprendimo projekto priedo variantas.
2. Panevėžio dailės mokyklos 2026 m. spalio 1 d. raštas Nr. GDŠ-700(22.1.13E) „Dėl Panevėžio dailės mokyklos klasių (grupių) skaičiaus 2026-2027 m. m. patikslinimo“.

3. Panevėžio Broniaus Vaidučio Kutavičiaus muzikos mokyklos 2026 m. spalio 5 d. raštas  Nr. GDŠ-713(22.1.13E) „Panevėžio Broniaus Vaidučio Kutavičiaus muzikos mokyklos 2026-2027 m. m. klasių (grupių) skaičius“.
Švietimo skyriaus vedėja

